OpenLLM-France/wikimedia huggingface dataset:
# Gouel Sant Padrig

Gouel Padrig, pe Gouel Sant Padrig a lider d’ar 17 a viz Meurzh evel ur gouel kristen e koun Sant Padrig (386-493), a vije bet avieler Iwerzhon. Un devezh dilabour eo ar 17 a viz Meurzh, abalamour da se, e Republik Iwerzhon, en enez Montserrat, hag e proviñs an Douar-Nevez ha Labrador e Kanada.
Lidet e vez Gouel Sant Padrig gant Iwerzhoniz e Republik Iwerzhon hag e Hanternoz Iwerzhon hag er bed a-bezh gant an dud o zeu o hendadoù eus Iwerzhon (Stadoù Unanet Amerika, Kanada, Breizh-Veur…). Bremañ e vez kalz tud n’int ket Iwerzhoniz o lidañ ar gouel-se ivez (e Breizh evel e broioù all). E Dulenn hag e kalz kêrioù eus Iwerzhon e vez dibunadegoù bras ha laouen er straedoù hag a bep seurt abadennoù all diouzh an noz (sonerezh…). Devezh ar vro eo evit Iwerzhoniz hag un digarez da lidañ sevenadur ar vro, ha da fichañ an dilhad gant arouezioù evel ar melchon pe al liv gwer, liv broadel Iwerzhon.
Kroget e voe da lidañ Gouel Sant Padrig war an ton bras en Iwerzhon en XIX$^{vet}$ kantved, d’ar mare ma oa un adsav broadel eno. Met pell diouzh Iwerzhon an hini e voe aozet an dibunadeg kentañ peogwir e c’hoarvezas e Montréal, e Kebek, e 1824, gant divroidi eus Iwerzhon. Bremañ e vez dibunadegoù bras-kenañ bep bloaz e Dulenn, e New York, Boston ha kêrioù all eus ar Stadoù Unanet, e Belfast, hag abaoe ur pennadig ivez e Londrez. Gant aozerien Gouel Etrekeltiek an Oriant e vez aozet abaoe un nebeud bloavezhioù ur pezh abadenn sonerezh e Pariz, enni sonerien eus Breizh hag ar broioù keltiek all
Ouzhpenn bezañ ur gouel broadel en Iwerzhon ez eo gouel Sant Padrig ivez ur gouel kristen e vez lidet gant ar Gatoliked. Gant feizidi Iliz Iwerzhon, Anglikaned anezho, e vez lidet ivez, met heulierien ilizoù protestant all Hanternoz Iwerzhon ne reont ket peurvuiañ, abalamour m’eo stag ar gouel-se evito ouzh ar vroadelouriezh iwerzhonat. Degouezhout a ra Gouel Sant Padrig da vare ar C’horaiz, met en Iwerzhon eo boas an dud a ra vijil d’ar c’houlz-se d’ober un ehan e-pad un devezh evit gellout kemer perzh er gouel.

## Liammoù diavaez

* Gouel Sant Padrig e Dulenn
* Gouel Sant Padrig e Londrez
* Gouel Sant Padrig e New York
* istor dibunadegoù gouel Sant Padrig
* ReligionFacts.com: St. Patrick's Day - Istor, boazioù ha arouezioù.
# Gouel an Eost

Gouel an Eost zo ur fest a vez bep bloaz e Plougouloum, e Bro-Leon abaoe 1981. War zigarez lidañ an eost, an artizaned, al labouerien-douar, e vez enoret sevenadur Breizh hag ar sevenadur keltiek. Aozet e vez abadennoù sonerezh, hag abadennoù evit dougen bri d'ar glad. E 2011 e oa bet aozet an tregontvet fest.
# Gouel an Anaon

Gouel an Anaon zo ur gouel kristen, katolik dreist-holl, hag a vez lidet, abaoe an X$^{vet}$ kantved, d'an 2 a viz Du, ma vez enoret an Anaon.

## Kembre

E Kembre e vez laret Gŵyl yr Holl Eneidiau, Gŵyl y Meirw pe Dygwyl y Meirw

## Gizioù

E broioù katolik zo e reer meuzioù en deiz-se:
* calaveras e Mec'hiko a-benn an Día de los Muertos,
* ar frutta di Martorana en Sikilia;
* ar pan dei morti en Lombardia.
* Aoter an Anaon e Mec'hiko.
* En Oświęcim, Pologn (1984).

## Lennegezh

* Oferenn an Anaon, e Koñchennou eus Bro ar Stêr Aon.
# Gouel Mikael

Gouel Mikael a vez lidet d'an 29 a viz Gwengolo. Gouel an arc'hael Mikael eo.

## Breizh dizalc'h

Da bep Gouel Mikael e veze roet e golier da izili nevez Urzh an Erminig hag ar Pennoù-ed.

## Europa ar C'hornôg

Er gevredigezh kozh en Europa ar C'hornôg e oa an deiz ma ranke ar verourien paeañ o feurm bloaziek (anvet gouel-Mikael ivez) d'ar berc'henned, pe neuze dilojañ (peurechu an eost ha poent kregiñ gant an hadañ).
Foarioù bras a veze ivez, e meur a lec'h, da-geñver Gouel Mikael.
# Gouel al Levrioù e Breizh

Gouel al Levrioù e Breizh zo ur fest e Karaez a c'hoarvez bep bloaz e-pad daou zevezh, d'ar Sadorn ha d'ar Sul diwezhañ eus miz Here, diwar-benn al levrioù, an embann hag ar skrivañ e Breizh. Miliadoù a dud a zeu d'ar gouel-se bep bloaz.
Krouet eo bet e 1990 gant Skol-Uhel ar Vro ha Kevredigezh Embannerien Breizh.

## Prizioù

Meur a briz lennegel a vez roet en deizioù-se.

## Liammoù diavaez

* (br) Lec'hienn ofisiel (N'eus kemennadenn vrezhonek ebet abaoe miz Here 2018)

## Notennoù ha daveennoù

* ↑ Anvadur ofisiel brezhonek; Festival du Livre en Bretagne e galleg.
# Gustav II Adolf

Gustav Adolf Sveden (1594–1632), pe Gustav II Adolf, lesanvet Leon an Hanternoz, a oa Roue Sveden (1611–1632). Mab e oa da Karl IX. Ur roue brezelour e voe, perzh a gemeras er Brezel Tregont Vloaz evit ar gostezenn brotestant, ha trec'h e voe meur a wech.
Mervel a reas en emgann Lützen d'ar 16 a viz Du 1632.

## Dimeziñ ha bugale

Dimeziñ a reas da Maria Eleonora von Brandenburg. Meur a vugel o doe, hogen nemet unan ne chomas bev:
* Ur verc'h dizanv e 1621
* Kristina (1623-1624)
* Ur mab dizanv e 1625
* Kristina
* Kristina Sveden(1626–1689), rouanez Sveden1632–1654, .
Ur serc'h en doa, Margareta Slots (1600 -1669 ), hag ur mab o doe:
* Gustav Gustavsson af Wasaborg (1616-1653)
# Gustav Adolf

Gustav Adolf pe Gustaf Adolf zo un anv-badez svedek, savet diwar an anvioù Gustav hag Adolf.

## Tud
### Rouaned ha priñsed

* Gustav Adolf Sveden (1594–1632), pe Gustaf II Adolf, Roue Sveden (1611–1632)
* Gustav IV Adolf (1778–1837), Roue Sveden 1792–1809
* Gustav VI Adolf (1882–1973), Roue Sveden 1950–1973
* Gustav Adolf, Dug Västerbotten (1906–1947), mab da Gustaf VI Adolf, tad da Carl XVI Gustaf, Roue Sveden

### Tud all

* Gustaf Adolf Lewenhaupt (1619–1656), soudard svedat, politikour.
* Gustav Adolf Bergenroth (1813–1869), istorour alaman
* Gustav Adolf Deissmann (1866–1937),
* Gustav Adolf Fischer (1848–1886),
* Gustav Adolf Michaelis (1798–1848),
* Gustav Adolf Scheel (1907–1979),
* Gustav-Adolf Schur (ganet e 1931), marc'hhouarner
* Gustav Adolf Steengracht von Moyland (1902–1969),
* Gustav Adolf von Götzen (1866–1910),
* Gustav-Adolf von Zangen (1892–1964), jeneral alaman
* Gustav Adolph, Dug Mecklenburg-Güstrow (1633–1695), diwezhañ dug Mecklenburg-Güstrow

## Lec'hioù

Meur a skol zo en anv ar rouaned Gustav Adolf.
# Gustav Adolf Fischer

Gustav Adolf Fischer, bet ganet d'an 3 a viz Meurzh 1848 e Barmen (Kengevread alaman d'an ampoent) hag aet da Anaon d'an 11 a viz Du 1886 e Berlin (Impalaeriezh alaman d'an ampoent), a oa un ergerzher ha naturour alaman.
Roet e voe e anv d'un nebeud spesadoù evned — Agapornis fischeri, Lamprotornis fischeri, Phyllastrephus fischeri ha Tauraco fischeri — da zougen bri dezhañ.

## Listenn al laboused studiet gantañ
### Genadoù

* N : Neocossyphus.

### Spesadoù

* C : Campethera mombassica,
* N : Neocossyphus rufus,
* P : Pogoniulus simplex,
* T : Tauraco hartlaubi (tourako Hartlaub).

## Notennoù ha daveennoù

* ↑ Ober a reer gant ar berradur Fischer e metoù al loenoniezh.
* 1 2 3 4 5 A-gevret gant Anton Reichenow.
# Gustav Iañ Vasa

Gustav Vasa, pe Gustav Eriksson Vasa, pe Gustav Iañ, ganet d'an 12 a viz Mae 1496 ha marvet d'an 29 a viz Gwengolo 1560, a voe merour rouantelezh Sveden (Riksföreståndare e svedeg) eus 1521 da 1523, ha goude-se roue Sveden eus 1523 betek e varv.

## E vuhez

Mab e oa da Erik Johansson Vasa (†1520) ha da Cecilia Månsdotter Eka.

### Dimezioù ha bugale

Teir gwech e timezas:
* e 1531 da Katarina av Sachsen-Lauenburg, hag ur mab o doe:
* Erik XIV (1533–1577), Roue Sveden 1560–1568
* e 1536 da Margareta Leijonhufvud, merc'h da Eric Lejonhufvud
* Johan III (1537–1592), Roue Sveden 1568–1592, Roue Norge ha Danmark
* Katarina (1539–1610), dimezet d'ar c'hont Edzard II av Ostfriesland
* Cecilia (1540–1627), dimezet d'ar margrav Kristoffer II av Baden-Rodemachern
* Magnus (1542–1595), dug Östergötland
* Karl Gustavsson (ganet ha marvet e 1544)
* Anna (1545–1610), dimezet d'ar c'hont Georg Johan Iañ Pfalz-Veldenz
* Sten Gustavsson (1546–1547)
* Sofia (1547–1611), dimezet d'an dug Magnus II av Sachsen-Lauenburg
* Elisabet (1549–1597), dimezet d'an dug Kristofer av Mecklenburg
* Karl IX (1550–1611), riksföreståndare 1599–1604 och roue Sveden 1604–1611, ha Roue Norge ha Danmark;
* en 1552 da Katarina Stenbock, merc'h da Gustav Stenbock

## Pennadoù kar

* Vasaloppet
# Gustav

Gustav zo un anv-badez alamanek, danek, hebreek, jorjiek, norvegek, rusek, slovakek, slovenek, svedek, skrivet Gustaf a-wechoù ivez e svedeg.
En islandeg e vez skrivet Gústav pe Gústaf, e poloneg Gustaw.

## Gerdarzh

Daou zisplegadur a vez roet:
* unan norsek
* unan slavek, eus "Gostislav", diwar "Gost'" ("kouviad") ha "slava" ("klod").

## Eilstummoù

Gösta

## Yezhoù all

| Alamaneg: Gustav, Gustaf Armenianeg: Գուստավ (Gustav) Tchekeg: Gustav Izelvroeg: Gustaaf Estoneg: Gustav Finneg: Kustaa Galleg: Gustave jorjieg: გუსტავ (Gustav) gresianeg: Γουστάβος (Gustávos) Hebreeg: גוסטב (Gustav) Hungareg: Gusztáv Italianeg: Gustavo | Latin: Gustavus Latveg: Gustavs Lituaneg: Gustavas Norvegeg: Gustav Poloneg: Gustaw Portugaleg: Gustavo Ruseg: Густав (Goustav) Serbeg: Густав (Gustav) Slovakeg: Gustav Sloveneg: Gustav Spagnoleg: Gustavo Svedeg: Gustav, Gustaf |

## Tud
### Rouaned

Eizh roue e Sveden zo bet anvet Gustav, adalek Gustav Iañ Vasa betek ar roue a vremañ Carl XVI Gustaf.
* Gustav Iañ, roue a lakaas fin da Unaniezh Kalmar hag a roas an dizalc'hted da Sveden, stak ouzh Danmark betek neuze.
* Gustav II Adolf , penn-brezel e-pad Brezel an Tregont Vloaz, lesanvet Leon an Norzh;
* Gustav III, gwarezer an arzoù, adsaver an hollveliegezh
* Gustav IV Adolf
* Gustav V
* Gustaf VI Adolf
* Karl X Gustav
* Charlez XVI Gustav, roue a vremañ

### Tud ordinal
#### Alamagn

* Gustav Fechner (1801-1887), psikologour ha prederour
* Gustav Hartlaub (1814-1900), mezeg hag evnoniour
* Gustav Ludwig Hertz, fizikour, Priz Nobel

#### Aostria

* Gustav Klimt (1862-1918), livour
* Gustav Mahler (1860-1911), piaonour, sonaozer ha penn laz-seniñ

#### Bro-Saoz

* Gustav Holst, sonaozer

#### Bulgaria

* Gustav Heinse, anv-barzh Josef Klein, a orin aostrian

#### Latvia

* Gustavs Zemgals, prezidant ar vro (1927 - 1930)

#### Sveden

* Gustaf Dalén, ijinour, priz Nobel
* Gustav Fröding, barzh
* Gustaf de Laval, ijiniour, ijiner hag embreger

#### Tchekoslovakia

* Gustáv Husák, prezidant Tchekoslovakia

## Traoù all

* al Linenn Gustav, bet savet d'an Alamaned en Italia e-pad an Eil brezel-bed

## Pennadoù kar

* Carl Gustav
* Gustafson
* Gösta
* Gustave
* Gustavo
# Gustav IV Adolf

Gustav IV Adolf a voe roue Sveden ha Finland war-lerc'h e dad Gustav III eus 1797 da 1809, pa voe distroadet. Dimeziñ a reas d'ar briñsez alaman Friederike Dorothea von Baden (1781-1826).

## E vuhez

Mab e oa da Gustav III ha da Sofia Magdalena Danmark.

## Diroueet

Distroadet e voe gant un taol-stad en 1809, goude kollet Finland gant Sveden, ha roet da Rusia. Abaoe an XIIIvet kantved e oa ar broviñs-se er rouantelezh .

## Dimeziñ ha bugale

En 1797 e timezas da Friederike Dorothea von Baden (1781–1826), ha pemp bugel o doe: Pemp bugel he doe :
* Gustav (1799-1877), priñs Vasa,
** a zimezas en 1830 da Luise von Baden (1811-1854), merc'h da Karl Ludwig Friedrich von Baden ha da Stéphanie de Beauharnais), dizimezet en 1844,
*** daou vugel o doe, en o zouez Carola Wasa (1833-1907), a zimezas en 1853 da Albert Iañ von Sachsen, diwezhañ roue Sachsen;
* Sophie (1801-1865), a zimezas en 1819, da Leopold Iañ von Badeb (1790-1852), dug meur ha goureontr dezhi ;
* Karl (1802-1805), dug Finland
* Amalie 1805-1853)
* Cécile (1807-1844), a zimezas en 1831 da Paul Frédéric Auguste, dug Oldenburg.

## E varv

Gustav IV Adolf a varvas un noz a C'hwevrer 1837 en un davarn e Sankt Gallen en Suis ma veve diwar un tamm labour a oa bet kavet dezhañ gant an impalaer Franz Iañ Aostria (1768 - 1835), tad-kaer ha breur-kaer d'un nizez da roue Sveden, an arc'hdugez Sophie Friederike von Bayern, mamm an impalaer Franz Joseph Iañ (1830-1916).
# Jan Deloof

Jan Deloof zo ur Flandrezad a oar brezhoneg hag en deus embannet meur a droidigezh diwar hor yezh e nederlandeg. Ganet eo bet Jan Deloof e Zwevegem d'ar 7 a viz Mae 1930. War e amzer vak en deus kenlabouret gant kelaouennoù sevenadurel eus Flandrez evel Ons Erfdeel, Septentrion, Kruispunt. Desket en deus brezhoneg ivez ha tapet en deus ar Priz Roparz Hemon e 2007, evit e droidigezhioù diwar hor yezh en e hini :
* Breizh Izel, het oude land der Kelten (1969)
* Maar nog zingt Bretanje (1969)
* Bretanje is weer poëzie (1981)
* Voor een Stem in het koor (1990).
* N'em eus lec'h all ebet/Ik heb geen ander land (1998)
* Land der vaderen (2000) Ik heb geen ander land (2017)

## Geriadur

E 2004 e oa bet embannet gant Yoran Embanner ur geriadurig brezhoneg-nederlandeg, diwar e zorn. Ouzhpenn se en deus savet ur geriadur brezhoneg-nederlandeg brasoc'h, zo bet lakaet enlinenn war Internet :
* BZH-NL
# Jan Kjærstad

Jan Kjærstad :
| Obererezh | danevelloù, romantoù, arnodadenneoù |
| Ganedigezh | 6 a viz Meurzh 1953 en Oslo |
| Yezh skrivañ | norvegeg |
| Enorioù | Priz Mads Wiel Nygaards 1984 Priz lennegezh burutellerien Norvegia 1984 gant Homo Falsus Aschehougprisen 1993 Henrik Steffens-prisen 1998 Doblougprisen 2000 Priz lennegezh Kuzul an Norzh 2001 gant Oppdageren |
| kemmañ |
Jan Kjærstad (6 a viz Meurzh 1953 en Oslo) a zo ur skrivagner norvegiat. Kjærstad en deus bet diplomoù doueoniezh gant Skol doueoniezh Norvegia ha skol-veur Oslo. Skrivet en deus danevelloù, romantoù hag arnodadennoù ha e penn ar gelaouenn lennegel Vinduet ("Ar prenestr") emañ. Meur a briz lennegel en deus bet. Troet eo bet e levrioù e saozneg, galleg, alamaneg, daneg, svedeg, hungareg, e-touez yezhoù all.

## E oberenn

* "Kloden dreier stille rundt", danevelloù, 1980
* "Speil", romant, 1982
* "Homo Falsus eller det perfekte mord", romant, 1984
* "Det store eventyret", romant, 1987
* "Menneskets matrise", arnodadennoù, 1989
* "Tusen og én natt", Bind 1 og 2, 1989
* "Jakten på de skjulte vaffelhjertene", levr skeudennoù, 1989
* "Rand", romant, 1990
* "Forføreren", romant, 1993
* "Hos Sheherasad, fantasiens dronning", levr skeudennoù, 1995
* "Erobreren", romant, 1996
* "Menneskets felt", arnodadennoù, 1997
* "Oppdageren", romant, 1999
* "Tegn til kjærlighet", romant, 2002
* "Kongen av Europa", romant, 2005
# Jan Hus

Jan Hus (distaget e tchekeg) a oa un doueoniour, ur yezhoniour hag ur skolveuriad tchek. Beleget e voe hag e-pad ur pennad e voe rektor skol-veur Praha, e Bohemia. Unan eus diraraogerien an Disivoud protestant e voe, levezonet gant ar Saoz John Wyclif. Eskumunuget e voe gant an Iliz katolik e 1411 ha kondaonet gant sened-iliz Konstanz. Losket e voe war un tantad d'ar 6 a viz Gouere 1415.
Goude e varv e voe un doare kroaziadeg a-enep e heulierien anvet Husidi.
Gant Jan Hus e voe ijinet an háček (pe karon), un arouez diakritek implijet e skritur an tchekeg.
a vo kavet e Wikimedia Commons.
# Jan Matejko

Jan Alojzy Matejko (Kraków , 24 a viz Mezheven 1838 – 1añ a viz Du 1893) a oa ul livour polonat. Brudet eo abalamour m’en deus livet e-leizh a daolennoù awenet gant istor e vro.

## E vuhez hag e oberenn

Ganet e vo Jan Matejko en un tiegezh unnek a vugale. Mervel a reas e vamm pa oa yaouankik c’hoazh ha desavet e voe gant e voereb. Buan e voe merzet pegen donezonet e oa ar paotr evit al livañ ha mont a reas d’an oad a 14 vloaz da skol arzoù-kaer Kraków. Goude-se e kendalc’has gant e studioù e München hag e Vienna, a-raok distreiñ da Graków. Anvet e voe da rener skol arzoù-kaer Kraków e 1873. En e yaouankiz en doa anavezet Matejko darvoudoù a bouez : emsavadeg Kraków e 1846, aloubadeg ar gêr gant an Aostrianed e 1848, pa voe lazhet unan eus e vreudeur. E 1863 e savas a-du gant Emsavadeg Genver. Daoust ma ne gemeras ket perzh e-unan en emgannoù e roas arc’hant d’an emsaverien ha kas a reas armoù d’an emsavidi. Bras e voe levezon an darvoudoù-se warnañ ha ganto e voe awenet en e labour livour. Gant e daolennoù eus stourmoù hag emsavadegoù Poloniz en deus tapet brud en e vro, evel da skouer gant e eoullivadur bras-bras eus Emgann Grunwald, savet e 1878. Ur sell brogarour a daole war an darvoudoù eus istor Polonia ha gant e daolennoù eo bet kreñvaet an emskiant vroadel e-touez tud e vro. Gouzout a rae Matejko ne oa ket feal e labour atav ouzh ar wirionez istorel, met evitañ e oa pouezus o c’hefridi evit taolenniñ an istor, pouezusoc’h zoken eget gwirionez an amzer dremenet. Ouzhpenn al livadurioù bras-se ez eus bet graet labourioù all gant Matejko : skeudennaouet en deus un toullad levrioù ha livet en deus poltredoù ivez.

## Skeudennaoueg

* Emboltred (1892)
* Piotr Gamrat ha Stańczyk (1873–1878)
* Bolesław Chrobry oc'h erruout e Kyiv (1883)
* Ar c'hozak Wernyhora (1883)
* Copernicus o komz gant Doue (1872)
* Stańczyk (1862)
* "Polonia" (1863)
* An alkimiour Sendivogius (1867)
* Gwel eus Bebek, e-kichen Kergustentin (1872)

## Liammoù diavaez

* Buhez ha labour Matejko (pl)
a vo kavet e Wikimedia Commons.
# Jan Frans Willems

Jan Frans Willems ( 11 a viz Meurzh 1793 e Boechout ; 24 a viz Mezheven 1846 e Gent) a oa skrivagner flandrezat ha tad d’an Emsav Flandrezat.
Ganet e oa Jan Frans Willems e Boechout, en Izelvroioù Aostrian, d’ar mare ma voe aloubet ar vro-se gant armeoù an Dispac'h Gall. Daoust ma oa eus ur familh paour e c’hallas, gant skoazell tud pinvidik, deskiñ latin ha meur a yezh all ha studiañ an istor. Kregiñ a reas da 16 vloaz da labourat e ti un noter en Antwerpen.
E amzer vak a ouestle d'al lennegezh ha da studi an istor. E 1810, da 17 vloaz, e c'hounezas ur priz gant ur varzhoneg savet gantañ en enor da beoc'h Tilsit, nevez-sinet etre an impalaer Napoleon Iañ hag an tsar Aleksandr Iañ. E 1815 e veulas krouidigezh Rouantelezh Unanet an Izelvroioù ha sevel a reas meur a skrid a-du gant adsav an nederlandeg e Flandrez.
Pa c’hoarvezas Dispac'h Belgia e 1830 e embannas soñjoù a-du gant roue an Izelvroioù hag abalamour da se e voe gwelet fall gant ar gouarnamant belgiat nevez-savet. Buan a-walc’h avat e voe anavezet e varregezh war ar studioù nederlandek. E 1835 e voe degemeret da ezel en Akademiezh Roueel ar Skiantoù. En Akademiezh e stourmas evit kas an nederlandeg war-raok e Belgia. Adembann a reas kalz testennoù nederlandek kozh, notennaouet gantañ. Ur perzh bras en doe evit lakaat degemer un doare-skrivañ nederlandek unvan e Belgia, un doare-skrivañ hag a voe anvet "doare-skrivañ Willems", goude an Taelcongres, ma oa bet bodet skrivagnerien eus Flandrez e Gent e 1841.
Mervel a reas e Gent e 1846.

## Pennad kar

* Willemsfonds

## Liamm diavaez

* Jan Frans Willems, e lec'hienn Sudoc (fr)
* Jan Frans Willems, e lec'hienn Digitale Bibliotheek voor de Nederlandse Letteren. (nl)
# Jan Gustafsson

Jan Gustafsson a zo bet ganet d'ar 25 a viz Even 1979 e Hamburg (Alamagn).

## C'hoarier echedoù

Mestrc'hoarier echedoù alaman .
Mestr Etrebroadel (FIDE) abaoe 1999, Mestr Meur Etrebroadel (FIDE) abaoe 2003.
C'hoari a ra er C'hleub "Hamburg SK".
Ezel eus skipailh broadel echedoù Alamagn abaoe 2002.
C'hoari a reas e skipailh broadel echedoù Alamagn en Olimpiadoù Echedoù e Calvià e 2004.
2 620 edo e renk Elo e miz Gouere 2008. E wellañ renk Elo a voe 2 627, bet tapet e miz Imbril 2005.

## Disoc'hoù

Kampion Echedoù dre skipailh eus Alamagn dindan 13 vloaz e 1992.
Kampion Echedoù hiniennel Alamagn dindan 15 vloaz e 1994.
Kampion Echedoù hiniennel Alamagn dindan 17 vloaz e 1996.
Kampion Echedoù dre skipailh eus Alamagn dindan 20 vloaz e 1996.
Kampion Echedoù "blitz" Alamagn e 2001.
Eilvet e Kampionadoù Echedoù Alamagn e 2004 ha 2005.

## C'hoarier poker

C'hoari a ra poker a-wezhoù; skrivet en deus ul levr a-zivout ar poker, a-gevred gant ar c'hoarier a-vicher izelvroat Marcel Lüske.

## Liamm diavaez

* E fichenn FIDE (e saozneg)
* E c'hoari e Chessgames (e saozneg)
* official website
# Jan Foltys

Jan Foltys a zo bet ganet d'an 13 a viz Here 1908 e Svinov (Tchekia), marvet d'ar 11 a viz Meurzh 1952 en Ostrava.
Mestrc'hoarier echedoù tchek.
Anvet e voe Mestr Etrebroadel e 1950.

## Partiennoù a-bouez

* Jan Foltys vs Erich Eliskases, Poděbrady 1936, Sicilian Defense, Dragon, B72, 1-0
* Věra Menčíková vs Jan Foltys, Margate 1937, English, A25, 0-1
* Karel Treybal vs Jan Foltys, Rakovnik 1940, Czech&Moravia-ch, Sicilian, Dragon, Classical, B74, 0-1
* Jan Foltys vs Gedeon Barcza, Munich 1942, EU-ch, Nimzo-Indian, Classical, E38, 1-0
* Jan Foltys vs Lodewijk Prins, The Hague 1947, team match, Ruy Lopez, Closed, Chigorin, C99, 1-0
* Jan Foltys vs Harry Golombek, London 1947, team match, Sicilian, Dragon, Classical, B73, 1-0
* Jan Foltys vs Vasja Pirc, Karlovy Vary 1948, Queen’s Gambit Declined, Classical, D61, 1-0
* Pál Benkő vs Jan Foltys, Mariánské Lázně 1951, zonal, Zukertort Opening, Symmetrical Variation, A11, 0-1

## Liamm diavaez

* 197 partienn e Chess Games
# Jan Massijs

Jan Massijs, pe Massys, Matsys, Metsys, Matsijs, (1510 — 1575) a oa ul livour flamank eus ar XVI$^{vet}$ kantved.
Mab e oa da Quentin Matsys , breur da Cornelius Matsys, ha tad da Quentin Metsys ar Yaouankañ .

## Livadurioù

* Lot hag e verc'hed
* Ar roue David o tarluchañ war Betsabea.
* David ha Betsabea, 1562.
* Suzana hag ar gozhidi .
* Gwener e Kythera
# Hocquinghen

Kumunioù Frañs :
| Anv | Hocquinghen |
| Skoed | |
| Lec'hiadur Hocquinghen e Kanton Guînes hag en Arondisamant Calais | |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Calais |
| Etrekumuniezh | Communauté de communes des Trois Pays |
| Kanton | Guînes |
| Kod INSEE | 62455 |
| Kod post | 62850 |
| Maer | Jocelyne Coze |
| Amzer-gefridi | 2008-2014 |
| Gorread | 1,94 km² |
| Led | 50° 46' 10" Norzh |
| Hed | 01° 56' 20" Reter |
| Uhelder kreiz | 81 m |
| Uhelder bihanañ | 63 m |
| Uhelder brasañ | 115 m |
| Poblañs hep kontoù doubl | 101 (2007) |
| Stankter | 52 a./km² |
| Lec'hienn ar gumun | |
Hocquinghen a zo ur gumun eus departamant Pas-de-Calais (Bro-C'hall).

## Notennoù ha daveoù

* ↑ Cassini hag EBSSA
# Hoc'h-gouez barvek Palawan

Hoc'h-gouez barvek Palawan :
| Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Kerentiad : | Suidae |
| Genad : | Sus |
| Anv skiantel ||
| Sus ahoenobarbus Huet, 1888 ||
| D'ar vevoniezh e tenn ar pennad-mañ. ||
Hoc'h-gouez barvek Palawan (Sus ahoenobarbus) a zo ur bronneg eus kerentiad an hoc'heged hag a vev e Filipinez.
# Hocus Pocus

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Hocus Pocus zo ur bomm saoznek, hag a seblant latin, implijet gant hudourien.
Eus ar ger kentañ eo deuet ar ger saoznek hoax.

## Lennegezh

* Hocus pocus (romant), romant saoznek gant Kurt Vonnegut.

## Sonerezh

* Hocus Pocus (strollad sonerien)

## Sinema

* Hocus Pocus (film), film stadunanat

## Pennad kar

* Hokuspokus, en alamaneg
# Hocus Pocus (strollad sonerien)

Hocus Pocus zo ur strollad hip hop gallek gant levezonoù funk ha jazz, savet bet e 1995 e Naoned, e Breizh.

## Buhezskrid

E touez an izili e c'heller menegiñ daou MC, 20Syl ha Cambia, hag un DJ, DJ Greem.
An albom 73 Touches zo embannet en-dro e dibenn 2006 gant seizh titl ouzhpenn hag ar c'hlip "Hip Hop ?" savet gant Arthur King.
Embannet eo ar single Vocab! e Mae 2007, e lec'h m'emañ T Love ha The Procussions. O berzh bras eo Smile e dibenn 2007 e lec'h m'emañ Omar, un tennad eus o albom diwezhañ Place 54 deuet er-maez e miz Here 2007.
Pellaat a ra o albom 16 Pièces, deuet er-maez e 2010, diouzh ar rap old school a oa o stil en o albomoù kentañ, evit bezañ ur seurt rap jazz siouloc'h.

## Brezhoneg

Ar ger Naoned a glever er ganaouenn Place 54 (anvet diouzh an albom) evit komz eus o c'hêr.

## O fladennrolladur
### Mixtape hag EP

* 1996 : Première Formule (mixtape)
* 1998 : Seconde Formule (albom aotoproduet)
* 2002: Acoustic HipHop Quintet (EP)

### Albomoù

* 73 Touches e 2005
* Place 54 e 2007
* 16 Pièces e 2010

## Enoradennoù

* « Victoires de la Musique 2008 » : nominaet er rummad « Albom sonerezhioù kêr ar bloaz » evit an albom Place 54
* Pladenn aour : ouzhpenn 75 000 skouerenn an albom Place 54 gwerzhet
* Loread taol-lañs an Erer Kozh 2002

## Liammoù diavaez

a vo kavet e Wikimedia Commons.
* Lec'hienn ofisiel
* Al label On and On Records